CELEX: 62022CN0128
Language: ro
Date: 2022-02-23 00:00:00
Title: Cauza C-128/22: Cerere de decizie preliminară introdusă de Nederlandstalige rechtbank van eerste aanleg Brussel (Belgia) la 23 februarie 2022 – BV NORDIC INFO/Belgische Staat

30.5.2022   
            
            
               RO
            
            
               Jurnalul Oficial al Uniunii Europene
            
            
               C 213/26
            
         
      Cerere de decizie preliminară introdusă de Nederlandstalige rechtbank van eerste aanleg Brussel (Belgia) la 23 februarie 2022 – BV NORDIC INFO/Belgische Staat
      (Cauza C-128/22)
      (2022/C 213/36)
      Limba de procedură: neerlandeza
      
         Instanța de trimitere
      
      Nederlandstalige rechtbank van eerste aanleg Brussel
      
         Părțile din procedura principală
      
      
         Reclamantă: BV NORDIC INFO
      
         Pârât: Belgische Staat
      
         Întrebările preliminare
      
      
                  1)
               
               
                  Articolele 2, 4, 5, 27 și 29 din Directiva privind cetățenia 2004/38 (1), care pun în aplicare articolele 20 și 21 TFUE, trebuie interpretate în sensul că nu se opun reglementării unui stat membru [în speță, care derivă din articolele 18 și 22 din Ministerieel Besluit van 30 juni 2020 houdende dringende maatregelen om de verspreiding van het coronavirus COVID-19 te beperken (Ordinul ministerial din 30 iunie 2020 privind măsurile urgente de limitare a răspândirii coronavirusului COVID-19) (după modificarea prin articolul 3 șu 5 din Ordinul Ministerial din 10 iulie 2020)], care, printr-o măsură generală:
                  
                              —
                           
                           
                              impune, în principiu, resortisanților belgieni și membrilor familiilor acestora, precum și cetățenilor Uniunii rezidenți pe teritoriul belgian și membrilor familiilor acestora o interdicție de ieșire pentru călătoriile neesențiale din Belgia către țările din cadrul UE și al zonei Schengen care au fost colorate în roșu în conformitate cu un cod de culoare elaborat în baza datelor epidemiologice;
                           
                        
                              —
                           
                           
                              impune cetățenilor nebelgieni ai Uniunii și membrilor familiilor acestora (care au sau nu un drept de ședere pe teritoriul belgian) restricții la intrare (precum carantine și teste), pentru călătoriile neesențiale către Belgia din țările din cadrul UE și al zonei Schengen care au fost colorate în roșu în conformitate cu un cod de culoare elaborat în baza datelor epidemiologice?
                           
                        
            
                  2)
               
               
                  Articolele 1, 3, și 22 din Codul frontierelor Schengen (2) trebuie interpretate în sensul că nu se opun reglementării unui stat membru [în speță, articolele 18 și 22 din Ordinul Ministerial din 30 iunie 2020 privind măsurile urgente de limitare a răspândirii coronavirusului COVID-19 (după modificarea prin articolele 3 și 5 din Ordinul Ministerial din 10 iulie 2020)] care impune o interdicție de ieșire pentru călătoriile neesențiale din Belgia către țările din cadrul UE și al zonei Schengen și o interdicție de intrare din aceste țări către Belgia, care nu doar că poate fi controlată și sancționată, ci poate fi pusă în aplicare din oficiu de ministru, de primar și de comandantul poliției?
               
            
         (1)  Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora, de modificare a Regulamentului (CEE) nr. 1612/68 și de abrogare a Directivelor 64/221/CEE, 68/360/CEE, 72/194/CEE, 73/148/CEE, 75/34/CEE, 75/35/CEE, 90/364/CEE, 90/365/CEE și 93/96/CEE (JO 2004, L 158, p. 77, Ediție specială, 05/vol. 7, p. 56).
      
         (2)  Regulamentul (CE) nr. 562/2006 al Parlamentului European și al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen) (JO 2006, L 105, p. 1, Ediție specială, 19/vol. 8, p. 5).